Source: http://docplayer.fi/3058295-Kuntien-tulevaisuus-haltuun.html
Timestamp: 2017-08-23 06:48:27+00:00
Document Index: 19344261

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Kuntien tulevaisuus haltuun - PDF
Kuntien tulevaisuus haltuun
Download "Kuntien tulevaisuus haltuun"
1 Tapani Kauppinen TUTKIMUS Kuntien tulevaisuus haltuun Ennakkoarvioinnin soveltamiseen vaikuttavat tekijät lautakuntapäätöksissä 67
2 TUTKIMUS 67/2011 Tapani Kauppinen Kuntien tulevaisuus haltuun Ennakkoarvioinnin soveltamiseen vaikuttavat tekijät lautakuntapäätöksissä AKATEEMINEN VÄITÖSKIRJA Esitetään Tampereen yliopiston Johtamiskorkeakoulun johtokunnan suostumuksella julkisesti tarkistettavaksi Tampereen yliopiston Pinni B:n luentosalissa 1096, Kanslerinrinne 1, Tampere, perjantaina 18. päivänä marraskuuta 2011 kello 12 Tampere 2011
3 Kirjoittaja ja Terveyden ja hyvinvoinnin laitos Kannen kuva: Tapani Kauppinen ISBN (pain.) ISSN (pain.) ISBN (pdf) ISSN (pdf) Terveyden ja hyvinvoinnin laitos, Väestön terveys, toimintakyky ja hyvinvointi osasto, Helsinki ja Tampereen yliopisto, Johtamiskorkeakoulu, Yhdyskuntatieteiden laitos, Tampere Juvenes Print Tampereen Yliopistopaino Oy Tampere 2011
4 Tutkimuksen ohjaajat Kunnallispolitiikan dosentti Ari-Veikko Anttiroiko Tampereen yliopisto Johtamiskorkeakoulu Kunnallispolitiikan professori Arto Haveri Tampereen yliopisto Johtamiskorkeakoulu Dosentti Timo Ståhl Terveyden ja hyvinvoinnin laitos Palvelujärjestelmäosasto Esitarkastajat Professori Pirkko Vartiainen Vaasan yliopisto Sosiaali- ja terveyshallintotiede Professori Juha Kinnunen Itä-Suomen yliopisto Sosiaali- ja terveysjohtamisen laitos Vastaväittäjä Professori Pirkko Vartiainen Vaasan yliopisto Sosiaali- ja terveyshallintotiede
5 Kiitokset Kiitän professori Arto Haverista aiheeni innostuneesta vastaanotosta ja kannustavasta suhtautumisesta aikuisopiskelijaan. Ohjaajani dosentti Ari-Veikko Anttiroiko, sinulta sain rohkaisua ja johdatusta tieteelliseen ajatteluun ja dosentti Timo Ståhl, jaksoit yhä uudestaan lukea ja kommentoida käsikirjoitusta prosessikirjoittamisen tekniikastani huolimatta. Kiitän esitarkastajina toimineita professoreita Pirkko Vartiaista ja Juha Kinnusta, antaessanne arvokkaita kommentteja työn kehittämiseksi ja loppuun saattamiseksi. Professori Pirkko Vartiaiselle suuret kiitokset lupautumisesta vastaväittäjäkseni. Kiitoksista suurimmat kuuluvat teille lukuisille kehittämiskumppaneille kunnissa ja kuntaorganisaatiossa. Olette olleet kunnissa projektien yhteyshenkilöinä, kehittäjinä, opettajina, valmistelijoina ja luottamushenkilöinä. Ilman teitä, luottamustanne, rohkeuttanne, ennakkoluulottomuuttanne, avarakatseisuuttanne ja tulevaisuuden uskoanne tätä työtä ei olisi tehty. Yhdessä kulkiessamme ja vastauksia etsiessämme olen oppinut teiltä paljon. Tutkimuksen kehittämisosioiden ja kuntapilotoinnin toteuttamisen mahdollisti sosiaali- ja terveysministeriön terveyden edistämisen määräraha ja silloinen työnantajani Sosiaali- ja terveysalan tutkimus- ja kehittämiskeskus STAKES. Yhteenvetoartikkelin viikonloppu- ja iltakirjoittamista vähensi Tampereen yliopiston apuraha. Terveyden ja hyvinvoinnin laitos ja sen VETO-osaston tutkimusmyönteinen ilmapiiri mahdollistivat tämän työn loppuunsaattamiseen. Suuret kiitokset. Kiitokset kuuluvat myös useille henkilöille, joita ei lyhyessä kiitoksessa voi eritellä. Työskentelette esimerkiksi sosiaali- ja terveysministeriössä, ympäristöministeriössä, Suomen Kuntaliitossa, nykyisissä Aveissa, eri oppilaitoksissa, ohjelmatyössä ja YVA ry:ssä. Monet keskustelut, koulutukset, palautteet ja yhteiset pohdinnat auttoivat ja veivät tätä työtä eteenpäin. Kerttu, sinulta sain rohkaisun aloittaa ja kehittämisympäristön. Kirsi, ilman yhteisiä pohdintojamme, palautettasi, iloja ja suruja, en kirjoittaisi näitä rivejä. Anu, olit mukana kokoamassa aineistoa. Minna ja Tuomas, jaoitte monet tieteen tekemisen ihmetykset. THL:ssä kiitokset erityisesti Seppo Koskiselle, Eila Linnanmäelle ja Tuulia Rotkolle, olitte kaiken muun tuen lisäksi myös kommentoineet käsikirjoitusta sen eri vaiheissa. Kiitos TEROKA-tiimiläisille ja muille ystävilleni, jotka toitte valoa arjen harmauteen, kuten myös rohkaisusta lukuisille työtovereilleni edesmenneessä ja nykyisessä organisaatiossa ja jo eläköityneille esimiehilleni, jotka esimerkillään ohjasivat minut kehittämistyön antoisalle uralle. Rakas perheeni, Sanna, Elina ja Aino, te kannoitte raskaan taakan. Haastateltavani sanoin: "Jospa olisin ennalta tiennyt, millaisia vaikutuksia tämä työ tulisi meille tuottamaan!" Helsingissä
6 Tiivistelmä Tapani Kauppinen. Kuntien tulevaisuus haltuun : Ennakkoarvioinnin soveltamiseen vaikuttavat tekijät lautakuntapäätöksissä. Terveyden ja hyvinvoinnin laitos (THL). Tutkimus sivua. Helsinki, Finland ISBN (painettu); ISBN (pdf) Tutkimuksen kohteena on selvittää ihmisiin kohdistuvien vaikutusten arvioinnin soveltuvuutta kunnalliseen päätöksentekoon. Ihmisiin kohdistuvien vaikutusten arvioinnissa tarkastellaan päätöksenteon yhteydessä päätöksen vaikutuksia eri ihmisryhmien hyvinvointiin ja terveyteen. Toiminta integroi erillisiä ennakkoarviointeja, jotka ovat lähtökohdiltaan ja toimintatavoiltaan hyvin erilaisia ja osin vastakkaisia. Ennakkoarvioinnin soveltuvuuteen vaikuttavia tekijöitä tarkastellaan kunnallisen päätöksentekoympäristön, päätöksenteko- ja valtateorioiden sekä sosiaali- ja terveysalan näkökulmista. Soveltuvuutta tarkastellaan myös toiminnalle asetettujen yleisten tavoitteiden kautta; päätöksenteon tukeminen tiedolla, prosessin avoimuudella sekä hyvinvoinnin ja terveyden näkökulmien esiintymisellä. Tutkimuksessa kehitettyä ennakkoarvioinnin mallia on sovellettu ohjelmien ja strategioiden valmisteluun sekä lautakuntapäätösten vaikutusten arvioimiseen. Ennakkoarvioinnin soveltuvuutta testattiin kymmenessä kunnassa ja kuntayhtymän sivistys-, sosiaali-, terveys- ja ympäristötoimialojen päätösten valmistelussa, kehittävän prosessiarvioinnin perinteeseen liittyen ja toimintatutkimuksen keinoin. Tutkimuksen osajulkaisuissa selvitettiin ihmisiin kohdistuvien vaikutusten arvioinnin näkyvyyttä suunnitelmien ja ohjelmien ympäristövaikutusten arvi-oinnissa, millainen on tavanomainen ennakkoarviointi laadun ja vaikuttavuuden näkökulmista, kuinka tutkittava malli eroaa vastaavista ulkomaisista malleista ja mitkä tekijät edistävät tai heikentävät toimintatavan käyttöönottoa lautakuntapäätösten tukena. Tulosten mukaan soveltuvuuteen vaikuttavat kunnan kulttuuriset, organisatoriset sekä ammatilliset tekijät. Normatiivisella tasolla tulevaisuusorientaatio, läpinäkyvyyden ja moniarvoisuuden hyväksyminen ja kunnan ennakkoarviointia tukevien rakenteiden olemassaolo vaikuttavat merkittävästi ennakkoarvioinnin käyttöönottoon. Strategisella tasolla tarvitaan poliittinen tuki toiminnalle sekä muutosjohtajuutta. Operationaalisella tasolla työntekijöiden näkemys omasta roolista ja yhteisen työn kohteesta ovat merkittäviä tekijöitä. Ennakkoarvioinnin tiedottaminen ja kouluttaminen auttavat liittämään toiminnan päivittäiseen työhön. Avainsanat: arviointi, ihmisiin kohdistuvien vaikutusten arviointi, kunnallinen päätöksenteko, sosiaalisten vaikutusten arviointi, terveysvaikutusten arviointi. Kuntien tulevaisuus haltuun THL Tutkimus 67/2011 7
7 Sammandrag Tapani Kauppinen. Kuntien tulevaisuus haltuun : Ennakkoarvioinnin soveltamiseen vaikuttavat tekijät lautakuntapäätöksissä [Kontroll över kommunernas framtid: Faktorer som påverkar tillämpningen av förhandsbedömning vid nämndbeslut]. Institutet för hälsa och välfärd (THL). Forskning sidor. Helsingfors, Finland ISBN (tryckt); ISBN (pdf) Studien fokuserar på en form av förhandsbedömning, dvs. bedömning av konsekvenser för människan. Bedömningen av konsekvenser för människan går ut på att granska hur ett beslut som fattas i kommunen påverkar hälsan och välfärden i olika befolkningsgrupper. Studien syftar till att utreda vilka faktorer som påverkar tilllämpningen av denna bedömning i det kommunala beslutsfattandet. De faktorer som påverkar förhandsbedömningens lämplighet granskas med utgångspunkt i den kommunala beslutsmiljön, besluts- och maktteorier och socialoch hälsovården. Den modell för förhandsbedömning som utvecklats inom studien tillämpas för att på förhand bedöma effekterna av program, planer och nämndbeslut. Förhandsbedömningens lämplighet testas inom bildnings-, social-, hälsovårds- och miljöväsendet i elva kommuner eller samkommuner. Studien har genomförts med hjälp av aktionsforskningens metoder i enlighet med utvecklande processutvärdering. I studiens artiklar klarläggs hur bedömningen av konsekvenser för människan kommer till uttryck vid bedömningen av planernas och programmens miljö-konsekvenser och hur en sedvanlig förhandsbedömning ser ut när det gäller kvalitet och effektivitet. Dessutom granskas hur den undersökta modellen avviker från motsvarande utländska modeller och vilka faktorer som främjar eller hämmar införandet av metoden som stöd för nämndbeslut. Resultatet visar att kommunens kulturella, organisatoriska och professionella faktorer påverkar bedömningens lämplighet. Kommunens framtidsorientering, det faktum att man accepterar transparens och värdepluralism och uppfattningen om den egna rollen i arbetet med att främja hälsa och välfärd är kulturella faktorer som avsevärt påverkar införandet av förhandsbedömning. Organisatoriskt sett behövs strukturer som stödjer förhandsbedömning, förändringsledning och en förmåga att identifiera föremålet för det gemensamma arbetet mellan olika förvaltningsområden. Ur ett professionellt perspektiv kan information och utbildning om förhandsbedömningen bidra till att metoden integreras i det dagliga arbetet. Nyckelord: förhandsbedömning, ex ante, bedömning av sociala konsekvenser, bedömning av hälsoeffekter, kommunalt beslutsfattande, nämnder 8 THL Tutkimus 67/2011 Kuntien tulevaisuus haltuun
8 Abstract Tapani Kauppinen. Kuntien tulevaisuus haltuun : Ennakkoarvioinnin soveltamiseen vaikuttavat tekijät lautakuntapäätöksissä [Taking charge of the municipalities future: factors in municipal committee decisions that influence the application of ex ante assessment]. National Institute for Health and Welfare (THL). Research pages. Helsinki, Finland ISBN (printed); ISBN (pdf) Research focuses on one specific application of ex ante assessment, Human Impact Assessment (HuIA). HuIA considers the effect that decisions made in municipal planning will have on human health and wellbeing. The purpose of this study is to examine the factors that influence the application of HuIA in municipal decisionmaking. Factors that influence the applicability of ex ante assessment were examined from the perspectives of the environment in which municipal decisions are made, theories on decision-making and power, and the social welfare and health care sector. The method of ex ante assessment developed within the study was applied to the assessment of the impact of programmes, plans and decisions by municipal committees. The applicability of ex ante assessment was tested in the education, environment, social and health sector of eleven municipalities or joint municipal boards. The study was implemented through action research, with close connections to the tradition of developmental process evaluation. The articles that form part of the study examine the visibility of HuIA in the context of environmental impact assessment of plans and programmes. Further, the study examined the ways in which the studied model in Finland is different from corresponding models in other countries and what factors promote or undermine the introduction of ex ante assessment in support of decision-making by municipal committees. The results show that the applicability of HuIA is influenced by cultural, organisational and professional factors within the municipality. Cultural factors which exert an influence on whether ex ante assessment is introduced include the municipality s future vision, its acceptance of transparency and pluralism, and its view of its own role in promoting welfare and health. In organisational terms, structures in support of ex ante assessment are needed, along with change management and a clear vision of the shared goal of the work done within all administrative sectors. In professional terms, it is easier to adopt ex ante assessment as an element of day-today work routines if information and training are provided about this assessment method. Keywords: ex ante assessment, social impact assessment, health impact assessment, municipal decision-making, municipal committees Kuntien tulevaisuus haltuun THL Tutkimus 67/2011 9
9 Sisällys Tiivistelmä... 7 Sammandrag... 8 Abstract... 9 Alkuperäisartikkelit Lyhenteet Johdanto Tutkimuksen tausta Tutkimuksen teema ja tehtävät Ennakkoarvioinnit tulevaisuustyökaluina Ennakkoarviointi ja sen sovellukset Sosiaalisten vaikutusten arviointi Terveysvaikutusten arviointi Ihmisiin kohdistuvien vaikutusten arviointi integroivana arviointina Kunnat soveltamisympäristöinä Kunta julkisen hallinnon instituutiona Muodollinen päätösprosessi Ennakkoarvioinnin soveltamismahdollisuudet Moderni yhteiskunta Valta ja poliittisuus päätöksenteossa Rationaalinen päätöksenteko ja sen kritiikki Yhteenveto soveltamismahdollisuuksista Tutkimuksen toteuttaminen Tutkimuksen lähtökohdat Tutkimuksen toteutus Tulokset Arviointi ohjelmissa (osajulkaisu I) Arviointi laadun ja vaikuttavuuden näkökulmista (osajulkaisu II) Nopean IVA:n erot vastaavista ulkomaisista malleista (osajulkaisu III) Lautakuntapäätösten arviointi (osajulkaisut IV ja V) Yhteenveto ja pohdinta Tutkimuksen luotettavuus Kunnallishallinnon asettamat reunaehdot Päätöksentekoteorioiden reunaehdot Sosiaali- ja terveystoimen erityispiirteet Lautakuntatyön reunaehdot Kehittämisehdotukset ja jatkotutkimuskohteet Kunnat tulevaisuuden tekijöinä vai tulevaisuuteen reagoijina Lähteet Kuntien tulevaisuus haltuun THL Tutkimus 67/
10 Alkuperäisartikkelit I II Kauppinen T. & Nelimarkka K. (2004) A Review of Finnish Social and Health Impact Assessments. Journal of Environmental Assessment Policy and Management 6:1, sivut Kauppinen T., Nelimarkka K. & Perttilä K. (2006) The Effectiveness of Human Impact Assessment in the Finnish Healthy Cities Network. Public Health (2006)120, sivut III Kauppinen T., Nelimarkka K. & Helinko A. (2007) Vaikutusten ennakkoarviointi kuntapäätöksissä esimerkkinä nopea ihmisiin kohdistuvien vaikutusten arviointi. Kunnallistieteellinen aikakausikirja 1:2007 sivut IV Kauppinen T., Nelimarkka K. & Ståhl T. (2009) Nopean ennakkoarvioinnin soveltuvuus kunnan päätöksenteossa. Hallinnon tutkimus 2:2009 sivut V Kauppinen T., Nelimarkka K. & Ståhl T. (2010) Nopean ennakkoarvioinnin periaatteet ja hyödynnettävyys lautakuntapäätöksissä. Kunnallistieteellinen aikakausikirja 3:2010 sivut Kuntien tulevaisuus haltuun THL Tutkimus 67/
11 Lyhenteet EU IAIA IVA Euroopan unioni International Association for Impact Assessment, kansainvälinen vaikutusten arvioinnin järjestö Ihmisiin kohdistuvien vaikutusten arviointi LAVA Lapsivaikutusten arviointi MIVA Mielenterveysvaikutusten arviointi MRL Maankäyttö- ja rakennuslaki SOVA Suunnitelmien ja ohjelmien ympäristövaikutusten arviointi SUVA Sukupuolivaikutusten arviointi SVA Sosiaalisten vaikutusten arviointi TEVA Sosioekonomiset terveyserot huomioon ottava terveysvaikutusten arviointi TVA Terveysvaikutusten arviointi WHO World Health Organisation, Maailman terveysjärjestö YVA Ympäristövaikutusten arviointi 14 THL Tutkimus 67/2011 Kuntien tulevaisuus haltuun
12 1 Johdanto 1 Johdanto 1.1 Tutkimuksen tausta Voiko tulevaisuuteen vaikuttaa? Tämän tutkimuksen lähtöoletuksena on, että tulevaisuuteen voi vaikuttaa. Ajatus on sekä sisäänrakennettu useissa tässä tutkimuksessa tarkasteltavissa lähestymistavoissa että selvästi julkilausuttu tutkimuksen kohteessa, tehtäessä lautakuntapäätöksiä. Sisäänrakennettuna tulevaisuuteen vaikuttaminen liittyy hyvinvoinnin ja terveyden edistämiseen, tulevaisuuden tutkimukseen ja keskusteluun vallasta ja päätöksiin vaikuttamisesta. Julkilausuttuna päämääränä tulevaisuuteen vaikuttaminen näkyy tehtäessä päätöksiä, joilla halutaan toteuttaa tiettyä poliittista tavoitetta tai vähintäänkin varautua ennakoituun tulevaisuuteen. Tulevaisuuteen voi asennoitua usealla eri tavalla; passiivisesti, reaktiivisesti, preaktiivisesti tai proaktiivisesti. Proaktiivinen toiminta on tarpeen, jos halutaan aktiivisesti vaikuttaa tulevaisuuteen. Tämän tutkimuksen kohteena olevaan ennakkoarviointiin sisältyy usko siihen, että omalla toiminnalla voidaan vaikuttaa tulevaan. Ennakkoarvioinnissa katsotaan tulevaisuuteen, tunnistetaan vaikeuksia ja mahdollisuuksia, pyritään selvittämään keinoja, joilla negatiiviset asiat voivat muuttua positiivisiksi ja avaamaan uusia väyliä tulevalle kehitykselle. (Mannermaa 1999, 68; Morgan 1989, 4 5.) Tulevaisuus voidaan nähdä yhteiskunnan eri tasoilla nykyhetkessä tapahtuvan ajattelun, tuntemisen, suunnittelun ja päätöksenteon tuloksena siitä riippumatta, harjoitetaanko systemaattista tulevaisuudentutkimusta vai ei. Tulevaisuutta tehdään jokatapauksessa enemmän tai vähemmän perusteltujen näkemysten ja uskomusten varassa. Tulevaisuusorientaatio tai tulevaisuusajattelu on tulevaisuuteen suuntautunut, tulevaisuutta koskevista asioista ja ilmiöistä kiinnostunut tai huolestunut ajattelutapa. Se perustuu tarpeeseen sekä saada selvyyttä mitä tulevaisuudessa tapahtuu ja tarpeeseen löytää perusteet ajankohtaisille valinnoille. Tulevaisuuteen tähyävällä toiminnalla voidaan ajatella olevan mahdollisuus tuottaa ymmärrystä erilaisten päätösten ja toimintavaihtoehtojen mahdollisista seurausvaikutuksista tulevaisuudessa. Ymmärrys voi auttaa toimijoita tekemään nykyhetken päätöksiään entistä tietoisempina niiden vaikutuksista pitkällä aikavälillä. (Kamppinen ym. 2002, 905; Mannermaa 1999, ) Ennakkoarvioinneissa suhtautuminen tulevaisuuden aktiiviseen vaikuttamiseen vaihtelee. Ennakkoarvioinnin toteuttamisen ajankohta vaikuttaa, tehdäänkö se varhaisessa vaiheessa valmistelun aikana vai päätöksen jälkeen ennen toteutusta. Ulkomaisissa terveysvaikutusten arvioinneissa on usein pyrkimys luoda arvio tietyn päätöksen vaikutuksista pyrkimättä sinällään aktiivisesti etsimään parempia ratkaisuja tai vaihtoehtoja. Laajimmillaan päätöksenteon yhteydessä voidaan tarkastella myös päätöksen proaktiivisia mahdollisuuksia. Kuntien tulevaisuus haltuun THL Tutkimus 67/
13 1 Johdanto Monimutkaisuuden kasvu lisää tarvetta uudenlaiseen toimintaan Kunnallisten päätösten ennakkoarviointia sovelletaan olosuhteissa, joissa toimintaympäristön ja käytetyn informaation moninaisuuden ja kaaottisuuden sanotaan säilyneen tai peräti lisääntyneen (Anttiroiko & Haveri 2007, 166; Jalonen 2007a, 290; Pekola-Sjöblom 2006, 328; Stenvall & Syväjärvi 2006, 24). Käytännössä edellä luetelluista tulevaisuusnäkökulmista kunnissa on usein ollut mahdollista toteuttaa vain reaktiivista eli akuutteja tarpeita vastaavaa toimintatapaa (Möttönen 2002, 364; Anttiroiko & Savolainen 2000, 265; Pekonen 1995, 85). Kuntien päätöksentekoympäristö kehittyy jatkuvasti. Viime vuosina muutoksen on sanottu olevan erityisen nopeaa. Kunnissa on todettu kasvanut epävarmuus ja neuvottomuus (Pekola-Sjöblom 2006, 328). Keskeisiä taustatekijöitä päätöksentekokulttuurin muutokselle ovat olleet mm. muuttuva kansainvälinen ympäristö, hyvinvointivaltion rahoitusongelmat sekä vaatimukset julkisen sektorin toimivuuden ja tuloksellisuuden parantamisesta. Syvä taloudellinen lama on kärjistänyt näiden tekijöiden hallintoa muuttavia vaikutuksia. (Jalonen 2007b, 35; Rönkkö 2007a, 88.) Jalonen (2007a, 148) kuvaa kuntien päätöksentekoympäristön muutosta normiympäristön, sosiaalisen ympäristön, poliittisen ja taloudellisen ympäristön muutoksina. On olemassa useita tutkimuksia normiympäristön (Anttiroiko & Haveri 2007, 164, 176; Rönkkö 2007a; Sallinen 2007, 64; Turkkila 2002, 29), sosiaalisen ympäristön (Jalonen 2007a, 148; Bruun 2005, 159; Majoinen & Mäki 2005, 139; Wiberg 2005, 15) ja poliittisen ympäristön muutoksista (Hyrkäs 2009, 163; Jalonen 2007a, 148). Päätöksenteon käytännön muutosta on kuvattu esimerkiksi asioiden tekemisenä niin nopeasti, halvalla ja tehokkaasti kuin mahdollista, vähentyneenä läpinäkyvyytenä, vaihtoehdottomuutena, lyhytnäköisyytenä, liiallisen tehokkuuden tavoittelemisena sekä yleisen edun, esimerkiksi hyvinvointi- ja terveysnäkökulman jäämisenä tehokkuuden jalkoihin. (Bruun 2005, 159; Haveri 2005, 5 ja 2002; Rannisto 2005; Virtanen 2003.) Päätöksentekoon liittyvinä ongelmina on myös esitetty, että viranhaltija tietoisesti tai tiedostamattaan välittää päätöksentekijöille puutteellista ja yksipuolista informaatiota (Jalonen 2007a, 16) tai tietomäärä on liian suuri hallittavaksi (Pulkkinen 2003; Sinisalmi 2003, 194). Kunnallisen päätösvallan on todettu siirtyneen poliitikoilta viranhaltijoille (Kunnallisalan kehittämissäätiö 2008, 19; Raevaara ym. 2007, 156; Pikkala 2005, 39) tai harvojen luottamushenkilöiden käsiin (Raevaara ym. 2007, 157). Kuntatason työ voi turhauttaa rivivaltuutettuja (Majoinen 2004, 73) eikä luottamushenkilöiden strateginen johtaminen toteudu (Kauppinen 2005, 74; Niiranen ym. 2005, 13; Rannisto 2005, ). Kunnissa toimintaympäristön muutokseen on pyritty vastaamaan niin, että päätöksenteko on vähin voimavaroin valmisteltua, reaktiivista ja harvojen vallassa. Onko sitten mahdollista kaaottiseksi kuvatun päätöksenteon keskellä systemaattisesti kasvattaa kunnalliseen toimintakulttuuriin näkemyksellisyyttä ja ennakoivaa otetta? Voidaanko kunnissa tulevaisuus ottaa haltuun? Tulevaisuusajattelun ja strategisen ajattelun tärkeyden ovat todenneet esimerkiksi sosiaali- ja terveystoimen viranhaltijat (Huotari 2009, 189) ja Suomen Kuntalii- 16 THL Tutkimus 67/2011 Kuntien tulevaisuus haltuun
14 1 Johdanto ton tulevaisuusbarometrin kuntapäättäjät (Bruun 2005, 121). Päätalon (2005, 128) mukaan kunnan luottamushenkilöt, johto ja henkilöstö tarvitsevat kykyä ennakoida tulevaisuutta ja löytää siihen välineitä. Perusta, miten kunnassa ja kuntaorganisaatiossa ajatellaan tulevaisuudesta, luo pohjan myös sille, minkälaisena kunnassa koetaan pyörteinen toimintaympäristö. Nopeasti muuttuvassa toimintaympäristössä kuntien on valmisteltava myös epäselvät ja ilkeitä ongelmia sisältävät päätökset ammattimaisesti, tulevaisuusorientoituneesti ja kuntalaisten arvojen mukaisesti. Tässä tutkimuksessa tarkastellaan ennakkoarviointia keinona, jolla voidaan tukea kuntien päätöksentekoa. 1.2 Tutkimuksen teema ja tehtävät Ennakkoarviointi kuntien päätöksenteon tukena Tässä tutkimuksessa tarkastellaan erästä ennakkoarvioinnin sovellusta, ihmisiin kohdistuvien vaikutusten arviointia (IVA), päätöksentekoprosessin tukena. Tutkimuksen lähtöoletus on, että kunnissa on tarvetta prosesseille, joilla voidaan huomioida muuttuvan toimintaympäristön tuomia haasteita päätöksenteolle. Ennakkoarvioinnin avulla voidaan koota ja jäsentää kunnallisessa päätöksenteossa tarvittavaa tietoa. Ennakkoarvioinnin käyttöönoton myötä kunnan strategisen johtamisen malli voi tarkentaa viranhaltijoiden ja luottamushenkilöiden roolia vaihtoehtojen tuottajina, vaikutusten arvioijina, tavoitteiden asettajina ja ratkaisuvaihtoehtojen omiin arvoihin nojautuvina vaikutustietoisina valitsijoina. Ennakkoarviointitoiminta voidaan ymmärtää monitahoisesti; yksittäisenä työkaluna tietyn päätöksen, projektin tai politiikan vaikuttavuuden parantajana, kuntapäätösten ja päätöksenteon laatua parantavana prosessina tai laajemmin tulevaisuuteen orientoitumisen ilmentymänä. Ennakkoarvioinnin käytöllä on arvioitu olevan useita päätöksentekoa tukevia vaikutuksia. Arvioimalla etukäteen päätösten vaikutuksia voidaan saada parempia päätöksiä ja tunnistaa tavoitteista riippumattomia kielteisiä vaikutuksia (Savola 2010; Mickwitz 2007, 50). Järviön (2005) kokemusten mukaan luottamushenkilöt saavat päätöstilanteessa valittavakseen useita vaihtoehtoja, selvityksen niiden todennäköisistä vaikutuksista ja parhaimmillaan päätösvaihtoehtoja ja pohdinnan päätökselle asetettujen tavoitteiden toteutumisesta. Valmistavalle ja esittävälle viranhaltijalle ennakkoarvioinnin on oletettu antavan mahdollisuuden monipuolistaa päätökseen liittyviä näkökulmia. Ennakkoarviointia on käytetty esimerkiksi, kun päätöstilanteeseen on haluttu saada vastapainoa tehokkuusajattelulle ja tuoda esiin päivänpoliittisten tarpeiden lisäksi myös muita arvoja, näkemyksiä, vaihtoehtoja ja pitkän tähtäyksen vaikutuksia. Vaihtoehtotarkastelun ja vaikutusten arvioinnin ennakkoon on oletettu lisäävän päätösten läpinäkyvyyttä ja vaikutustietoisuutta, mikä tukee yleistä demokratiakehitystä ja kuntalaisten mahdollisuutta tuoda päätöksentekoon omia argumentteja ja seurata päätöksentekoprosessissa käytettyjä perusteluja. (Hyötyjä ks. myös Nilunger-Mannheimer 2009, 29.) Kuntien tulevaisuus haltuun THL Tutkimus 67/
15 1 Johdanto Tutkimuskysymykset Tutkimuksen päätehtävä on selvittää ennakkoarvioinnin soveltuvuuteen vaikuttavia tekijöitä kunnallisessa päätöksenteossa. Työssä keskitytään tämän tutkimuksen aikana kehitettyyn ihmisiin kohdistuvien vaikutusten arvioinnin mallin soveltamiskokemuksiin kuntaorganisaatiossa ja siihen, millä ehdoilla mallin sovellukset toimivat päätöksenteon apuna. Tutkimuksen soveltamisympäristönä on kunnallishallinto ja erityisesti lautakuntatyöskentely. Tutkimuksen spesifi organisaatiokonteksti tarkentuu kahteen mallin sovellukseen, jotka tämän tutkimuksen tekijä on kehittänyt ollessaan projektipäällikkönä ja päätutkijana Sosiaali- ja terveysalan tutkimus- ja kehittämiskeskus Stakesissa, vuoden 2009 alusta Terveyden ja hyvinvoinnin laitoksen hankkeissa (Kauppinen ym. 2009). Mallin sovelluksista ns. tavanomaista ihmisiin kohdistuvien vaikutusten arviointia on sovellettu sosiaali- ja terveystoimen yleiseen suunnitelma- ja ohjelmatyöhön ja nopeaa ihmisiin kohdistuvien vaikutusten arviointia eri hallinnonalojen lautakuntatyöhön. Näin tutkimuksen päätehtävää lähestytään kuntaorganisaation, päätöksentekoprosessin, sosiaali- ja terveystoimen ja lautakuntatyön asettamia reunaehtoja tarkastellen. Kunnallisen itsehallinnon toteutumiseen vaikuttavat valtio-kuntasuhteen tekijät rajataan tämän tutkimuksen ulkopuolelle. Kunnan asukkaiden osallistumista sivutaan vuorovaikutteisuuden käsitteen yhteydessä. Varsinainen asukasdemokratia tai suoran osallistumisen tarkastelu esimerkiksi sellaisessa muodossa, jossa osallistumisen kehittäminen ympäristövaikutusten arvioinnin yhteydessä ymmärretään, eivät sisälly tähän tutkimukseen. Kuntalaisten osallistumismahdollisuuksista ennakkoarvioinneissa on useita tutkimuksia (Hokkanen 2008; Hokkanen & Ruuskanen 2005; Laaksonen 2003) ja kuntalaisosallistumisesta yleensä on viime vuosilta olemassa useita tutkimuksia eri aloilta (Kankainen ym. 2009; Bäcklund 2008 ja 2007; Pekola-Sjöblom 2006). Tutkimuksen päätehtävää tarkennetaan erityisesti rationaalisuuden ihanteen tarkastelulla sekä valtateorioiden tuottamien soveltuvuuden reunaehtojen tunnistamisella. Rationaalisen päätöksenteon ideaali modernissa yhteiskunnassa on teoriassa ja käytännön tutkimuksissa kyseenalaistettu. Rationaalisuuteen liittyvät tiedon olemassaolon ja käytön kysymykset sekä olettamukset rationaalisesti toimivasta kunnallishallinnosta asettavat ennakkoarvioinnille odotuksia, joihin luonnontieteellisesti orientoituneessa ennakkoarviointikulttuurissa on pyritty vastaamaan. Toisaalta rationaalisuuden kritiikissä toiminta kyseenalaistetaan ja refleksiivisen modernisaation nähdään toimivan epärationaalisesti ja tuottavan itsessään epävakauden luonnetta yhteiskuntaan. Onko siis rationaalisuuspostulaatin toteuttaminen tai toteuttamattomuus ennakkoarvioinnin käytön edellytys? Rationaalisuusnäkökulman lisäksi kysymystä soveltuvuudesta lähestytään myös päätöksentekoon liittyvien valtateorioiden kautta. Eliitti- ja pluralistiteorioiden dialogi valottaa kysymystä ennakkoarvioinnista vallankäytön välineenä. Soveltuvuuden empiiristä tarkastelua voidaan tarkentaa arviointiprosessille asetettujen yleisten tavoitteiden toteutumisen kautta. Näitä näkökulmia ovat ihmi- 18 THL Tutkimus 67/2011 Kuntien tulevaisuus haltuun
16 1 Johdanto siin kohdistuvien vaikutusten arvioinnissa; päätöksenteon tukeminen tiedolla, avoimella prosessilla sekä hyvinvoinnin ja terveyden näkökulmilla. Päätehtävää lähestytään seuraavilla tarkemmilla tutkimuskysymyksillä: 1) Miten ihmisiin kohdistuvat vaikutukset näkyvät suunnitelmien ja ohjelmien ympäristövaikutusten (SOVA) arvioinneissa? Ensimmäisen osajulkaisun tehtävänä on valottaa sitä toimintaympäristöä, jossa ihmisiin kohdistuvien vaikutusten arvioinnin kehittämistyö aloitettiin. Kehittämistyö käynnistyi soveltamalla YVA-lain mukaisen ennakkoarviointiprosessin vaiheita kunnalliseen toimintaan. Aiemmin lähinnä tätä kehitettävää toimintaa ollut prosessi on ollut viranomaisten toteuttama ennakkoarviointi, jossa tarkastelun kohteena ovat myös vaikutukset ihmisten terveyteen, elinoloihin ja viihtyvyyteen. Tutustuminen kehittämistyön alun ennakkoarviointeihin antaa kuvan julkisyhteisöjen ennakkoarviointien käytöstä ja ihmisiin kohdistuvien vaikutusten tarkastelusta osana näitä ennakkoarviointeja. 2) Millainen on tavanomainen ihmisiin kohdistuvien vaikutusten arviointi laadun ja vaikuttavuuden näkökulmista? Osajulkaisu II raportoi Terve Kunta verkoston kuntien kanssa tehdyn ihmisiin kohdistuvien vaikutusten arviointimallin ns. tavanomaisen arviointiprosessin kehittämistyön tuloksia laadun ja vaikuttavuuden näkökulmista. 3) Miten nopea ihmisiin kohdistuvien vaikutusten malli eroaa vastaavista ulkomaisista malleista? Osajulkaisu III vastaa kysymykseen taustoittamalla ja vertailemalla kansainvälistä toimintaa erityisesti nopean ennakkoarviointimallin näkökulmasta. 4) Mitkä tekijät edistävät tai heikentävät ihmisiin kohdistuvien vaikutusten arviointimallin mahdollisuutta toimia lautakuntapäätösten tukena? Osajulkaisu IV tuotti yhteenvedon viranhaltijoiden ja luottamushenkilöiden tyypillisistä tavoista suhtautua ihmisiin kohdistuvien vaikutusten arviointiin. Suhtautumisia voi tarkastella myös suhteutettuna prosessille asetettuihin odotuksiin. Odotukset heijastavat yleisesti päätöksentekotilanteeseen liittyviä tavoitteita rationaalisuusodotuksineen, unohtamatta valtanäkökulman merkitystä, mikä vaikuttaa odotuksiin ja suhtautumiseen ennakkoarviointiin. Osajulkaisu V tarkastelee ennakkoarvioinnin tuottaman tiedon hyödynnettävyyttä erityisesti käytettyjen resurssien ja dokumenttien valossa. Tutkimuksen rakenne Johdannon jälkeisessä luvussa kaksi esitellään tutkimuksessa tarkasteltava ihmisiin kohdistuvien vaikutusten arviointi eräänä tulevaisuudentutkimuksen sovelluksena. Luvussa tarkastellaan tulevaisuudentutkimuksen lähestymistapoja ja edetään skenaarioparadigman tarkastelun kautta käsittelemään erilaisia ennakkoarviointeja, joista kahta ennakkoarvioinnin kulttuuria tarkastellaan lähemmin. Sosiaalisten vaikutusten arvioinnit ja terveysvaikutusten arvioinnit sisältävät erilaisia, lähtökohdiltaan jopa vastakkaisia näkemyksiä vaikutusten arvioimisesta. Luvun lopussa esitel- Kuntien tulevaisuus haltuun THL Tutkimus 67/
17 1 Johdanto lään kaksi tutkimuksessa kehitettyä ihmisiin kohdistuvien vaikutusten arvioinnin mallin sovellusta, jotka integroivat erilaisia ennakkoarviointeja. Luvussa kolme tarkastellaan kuntia ja lautakuntia ihmisiin kohdistuvien vaikutusten arvioinnin soveltamisympäristöinä ja pohditaan byrokratian ja hallinnon vaikutuksia ennakkoarvioinnin käyttöön. Luvussa neljä tarkastellaan eri päätöksenteko- ja valtateorioiden näkökulmista, millaisia soveltuvuuden reunaehtoja eri lähestymistavat asettavat ihmisin kohdistuvien vaikutusten arvioinnin käyttöönotolle kunnissa ja kuinka ennakkoarviointi voi teorioiden valossa tukea päätöksentekoa. Viides luku käsittelee tutkimuksen toteuttamiseen liittyviä lähtökohtia ja toimintatapoihin liittyviä valintoja. Luvussa tarkastellaan lähemmin käytettyjä menetelmiä ja aineistoja tutkimuskysymyksittäin. Kuudes luku esittelee osajulkaisujen keskeiset tulokset ja viimeinen luku pohtii saatujen tulosten, kertyneen kokemuksen ja tutkimuksessa käsiteltyjen eri lähestymistapojen valossa, voidaanko ennakkoarviointia soveltaa kuntapäätöksiin. Teoria ja käytäntö Ennakkoarviointi on lähtökohtaisesti käytäntöön orientoitunut tutkimusta soveltava toimintatapa. Se on ymmärretty praktisena toimintana, jonka olemukselle on annettu hyvin erilaisia määritteitä. Ennakkoarviointia voi tarkastella työkaluna, prosessina tai filosofiana. Toiminnan taustalla oleva teorianmuodostus nojaa useaan lähteeseen, joita voi luonnehtia teoreettis-käsitteellisenä, empiirisenä, prosessuaalisena tai normatiivisena näkökulmana. Teorianmuodostuksen taustalla vaikuttaa useita teorioita ja mallinnuksia, kuten tulevaisuudentutkimuksen teoriat, arviointiteoriat, osallistumis-, suunnittelu- ja päätöksentekoteoriat, jotka kaikki kuitenkin jäävät ennakkoarvioinnin näkökulmasta yleiselle tasolle. Käytännönläheisen tiedon intressin myötä ennakkoarviointia voi lähestyä käytännöllisen päätöksentekoa avustavan työkalun näkökulmasta. Tällöin lähestymistapaa voi kutsua instrumentaaliseksi ennakkoarvioinnin paradigmaksi, jossa korostuu ennakkoarvioinnin välineulottuvuus teoreettisten perusteiden tai sisältöalueiden jäsentämisen sijaan. Ennakkoarviointia voi pitää hallinto-, yhteiskunta- ja terveystieteitä yhdistävänä ja soveltavana toimintana, jolla on sellaisia sisällöllisiä erityispiirteitä, joita on vaikea palauttaa taustalla toimivien teorioiden abstrahoituihin muotoihin tai prosesseihin. Ennakkoarviointi on siten tutkimusta soveltava toimintatapa, jolla on erityisen käytännöllinen ja soveltava luonne yhdessä monitieteisen lähtökohtansa kanssa. Tässä tutkimuksessa ennakkoarviointi tukeutuu tulevaisuudentutkimuksen lähestymistapaan, jossa oletetaan olevan tulevaisuuteen vaikuttamisen mahdollisuus. Tämä proaktiivinen näkökulma korostaa riskeihin varautumista ja reaktiivista toimintaa selvemmin omien päätösten yhteyttä asetettujen strategisten tavoitteiden toteutumiselle. Tutkimuksessa korostuu yhteiskunta- ja terveystieteen sisällöllinen integraatio. Ihmisiin kohdistuvien vaikutusten arviointi yhdistää yhteiskunta- ja terveystieteiden hyvinvoinnin edistämisen ja riskien vähentämisen toimintatavat. Yhteiskunta- 20 THL Tutkimus 67/2011 Kuntien tulevaisuus haltuun
18 1 Johdanto ja terveystieteiden tieteenvälisen lähentymisen lisäksi, ihmisiin kohdistuvien vaikutusten arvioinnissa yhdistyvät kummankin tieteen sisäiset erilliset lähestymistavat; rationaalisluonnontieteellinen riskien vähentämiseen pyrkivä toiminta sekä vuorovaikutteinen ja mahdollistava edistävä toiminta. Sisällöllisen integraation lisäksi tutkimus hahmottaa ennakkoarvioinnin käytäntöjä erityisessä institutionaalisessa yhteydessä eli kuntien lautakuntien päätöksenteossa. Kunnallisen päätöksenteon jännitteenä on rationaalisen suunnittelu- ja päätöksentekoteorian yhteys kommunikatiivisen suunnittelun ihanteen vuorovaikutukseen ja moniarvoisuuteen. Tietoperustan ja arvolähtökohtien erilaiset merkitykset vaikuttavat hyväksyttäväksi koettaviin suunnittelu-, arviointi- ja päätöksentekoprosesseihin, mikä näkyy tässä tutkimuksessa esimerkiksi siinä, kuinka erilaisia sosiaalisia tai terveyteen liittyviä tekijöitä arvotetaan ennakkoarvioinnin yhteydestä. Tutkimus siis rakentaa ymmärrystä ihmisiin kohdistuvien vaikutusten arvioinnin merkityksestä, sisällöstä ja muodosta kuntakontekstissa. Kunnalliseen päätöksentekoon ja samalla ennakkoarvioinnin käyttöönottoon liittyy kunnallisen itsehallinnon ideaali ja oletus sen toteutumisesta. Keskustelu valtio-kunta -suhteesta ja kuntien todellisesta liikkumavarasta on oleellinen ennakkoarvioinnin käytölle, vaikka tarkastelu on rajattu tämän tutkimuksen ulkopuolelle sillä oletuksella, että kunta kykenee olemassa olevien rajoitusten sisällä valitsemaan aidosti erilaisten vaihtoehtojen välillä. Tutkimus keskittyy hallinnon sisäiseen valmisteluun ja valmistelijoiden ja luottamushenkilöiden päätöksentekotilanteeseen tiedostaen kuitenkin kuntalaisten osallistumisen merkityksen vuorovaikutteisessa suunnittelussa. Tutkimuksen erityinen anti ennakkoarvioinnin teorianmuodostukselle on tutkimuksessa esitettävä ihmisiin kohdistuvien vaikutusten arvioinnin malli. Malli pyrkii antamaan teoreettisesti pohjustetun kuvan ennakkoarvioinnin lähtökohdista sekä sisältö- ja prosessimallinnuksen. Tutkimuksessa esitetään ennakkoarviointimalli, jolla sisällöstä riippumattomana oletetaan olevan mahdollisuus jäsentää tietoa ja auttaa vaihtoehtojen paremmuuden tarkastelun avulla päätöksentekoa. Sisällöllisesti kaksi ihmisiin kohdistuvan vaikutusten arvioinnin mallin sovellusta tarjoavat nykyisen eri lähestymistapojen välisen kilpailutilanteen sijaan mahdollisuuden integroida hallinnonalojen erilaisia lähestymistapoja ja näistä johdettuja toimintatapoja. Esimerkkejä tällaisesta ennakkoarvioinnin integroivasta toiminnasta löytyy silloin, kun tarkastellaan ekologisia, taloudellisia, sosiaalisia ja terveydellisia vaikutuksia rinnakkain. Näissä esimerkeissä ennakkoarvioinnit voidaan kuitenkin tehdä erillisinä ja ne saatetaan vain raportoida yhdessä. Sosiaalisen ja terveyden lähestymistapojen integraatio on ennakkoarvioinneissa huomattavasti harvinaisempaa ja tässä työssä esitettäville mallille on vaikea löytää rinnakkaisia ratkaisuja. Kuntien tulevaisuus haltuun THL Tutkimus 67/
19 2 Ennakkoarvioinnit tulevaisuustyökaluina 2 Ennakkoarvioinnit tulevaisuus - työkaluina 2.1 Ennakkoarviointi ja sen sovellukset Tulevaisuuteen vaikuttamisen reunaehdot Ihmisiin kohdistuvien vaikutusten arviointi lähtee olettamuksesta, että kuntapäätösten vaikutuksia on ainakin jossain määrin mahdollista tarkastella etukäteen ja että näihin vaikutuksiin on mahdollisuus vaikuttaa. Proaktiivinen ennakkoarviointi nojautuu tulevaisuudentutkimuksen tulevaisuuteen vaikuttamisen lähtöoletukseen (Kuosa 2009, 54, 68; Godet 1994, 36 37; ks. myös Masini 1994, 90, 92; Cornish 1980, ). Tässä luvussa tarkastellaan lähemmin ihmisiin kohdistuvien vaikutusten arviointia eräänä tulevaisuudentutkimuksen sovelluksena. Aluksi tarkastellaan tulevaisuuteen vaikuttamisen mahdollisuutta lähemmin. Tulevaisuuteen vaikuttamisen lähtökohta perustuu olettamukseen, että yhteisön teoilla on ainakin halutun tulevaisuuden toteutumista mahdollistava vaikutus. Ajatus voidaan esittää Aristoteleen (1989, 127) kuvaaman käytännöllisen eli praktisen syllogismin muodossa (Wright 1977, ja 1970, 19-20): Tavoittelemme A:ta (hyvinvointia ja terveyttä) Katsomme, ettei A toteudu, ellemme tee B:tä (päätöstä, jonka uskomme edistävän hyvinvointia ja terveyttä) Teemme siis B:n (päätöksen, jonka uskomme edistävän hyvinvointia ja terveyttä) Aristoteleen päätöksenteon perusmallin voi tiivistää myös muotoon: halu + uskomus -> teko (Yrjönsuuri 1996, 26). Oleellista teon kannalta on sen takana olevat kaksi edellytystä: päämäärään suuntautuva halu ja keinoja koskeva uskomus, tai kuten tässä, yhteisöjen kyseessä ollessa vastaavasti arvostukset ja käsitykset. Tulevaisuuden toteutumiselle on luonnollisesti monia esteitä. Edellä jäsennellyn pohjalta kuntapäätösten ennakkoarvioinnin soveltamisessa oletetaan, että yhteisö kykenee luomaan poliittisessa keskustelussa yhteisen tahtotilan, arvostuksen. Toiseksi yhteisöllä tulee olla käytössään keinoja, joilla tahtotila voidaan yhteisön käsitysten mukaan toteuttaa. Tahtotilan syntymiseen liittyviä tekijöitä sivutaan Valta ja poliittisuus päätöksenteossa -kappaleessa. Pyrkimys rationaaliseen toimintaan ohjaa päätöksentekoa, mutta siihen liittyy paljon myös irrationaalisia piirteitä. Kunnallisen itsehallinnon areenana kunnilla on rajallinen mahdollisuus toteuttaa haluamaansa tulevaisuutta. Päätöksentekoon sisältyvän tiedon olemus ja käyttö liittyy rationaalisuuskeskusteluun ja erilaisen tiedon soveltamiseen ennakkoarvioinnissa. Tulevaisuudentutkimuksen yhteydessä myöhemmin tässä luvussa todetaan, ettei tulevaisuutta voi ennustaa. Rationaalinen ja harkintaan perustuva pyrki- 22 THL Tutkimus 67/2011 Kuntien tulevaisuus haltuun
20 2 Ennakkoarvioinnit tulevaisuustyökaluina mys antaa kuitenkin mahdollisuuden tehdä tulevaisuudesta perusteltuja odotuksia varsinkin jos toimija itse edesauttaa näiden pyrkimysten toteutumista. Erityisesti taloustieteessä taloudellisten ennustusten tekeminen perustuu tähän ennustettavuuteen. Positivistisen maailmankuvan mukaan voidaan tehdä ennusteita tietyistä luonnontieteellisistä seikoista. Toisaalla käydään keskustelua ennustettavuuden mahdottomuudesta sellaisten (luonnon tai sosiaalisten) prosessien yhteydessä, jotka ovat olennaisesti riippuvaisia yhteisön omasta tulevasta toiminnasta. Lagerspetz (2006) esittelee tähän refleksiivisyyteen useita syitä. Ennusteen valmistuminen lisää tietoa, joka vaikuttaa päätöksentekoon. Tällöin ennuste on itseään toteuttava tai se muokkaa tulevaisuutta niin, ettei ennuste toteudu. Tiedon kasvu on myös kollektiivinen ja sosiaalinen prosessi, mikä vaikuttaa moniin asioihin, kuten päätöksentekoon. Lagerspetzin (2006) mukaan mitä suurempi ennustajan auktoriteetti on ja mitä lähempänä hän on vallan keskuksia sitä suurempi hänen todennäköinen vaikutuksensa on. Tämä liittyy toimijoiden epäsymmetriseen asemaan tiedon ja rationaalisuuden suhteen. Edellisen perusteella ennakkoarvioinnilla voisi kuvitella olevan erityisen suuri itseään toteuttava vaikutus, sillä ihmisiin kohdistuvien vaikutusten arvioinnilla on eksplisiittinen tarkoitus vaikuttaa päätöksentekoon. Se tehdään valmistelutyön osana ja sen tekijänä ovat valmistelijat ja asiantuntijat, joille voidaan asettaa rationaalisuusoletus ja joilla on tietoa poliittisia päätöksentekijöitä enemmän. Kausaalisuus sosiaalisen toiminnan ja tavoitteen toteutumisen välillä on siis heikko toiminnan luonteen vuoksi ja erityisesti kun tarkastelun kohteena on pitkällä tulevaisuudessa toteutuvat hyvinvointi- ja terveysvaikutukset. Nämä vaikutukset uskotaan toteutuvan eri hallinnonalojen omilla tahoillaan tekemien toimien yhteisvaikutuksina ja niihin liittyy lisäksi huomattava määrä sekoittavia tekijöitä. Kunnalliselta päätöksenteolta, kuten päätöksiltä yleensä, katoaa mielekkyys mikäli oletamme ettei päätöksillä ole merkitystä. Täysin ennakoimattomassa maailmassa yhteisön ainoa reagointitapa on sopeutuminen tapahtuneeseen. Tällaisessa toimintaympäristössä merkittäväksi nousevat teleologiset pyrkimykset, jotka muodostavat sosiaalisia kausaatioita, useamman yksilön samansuuntaiseen päämäärään pyrkivää toimintaa. Tulevaisuuteen vaikuttaminen on siis enintään ehdollista ja siihen vaikuttavat useat asiat. Voimme tyytyä pyrkimykseen kohti vallitsevien arvojen mukaisia tavoitteita (sosiaalisesta kausaatiosta esim. MacIver 1942). Ennakkoarviointi tulevaisuudentutkimuksen sovelluksena Tulevaisuudentutkimukselle on käytössä kymmenittäin rinnakkaisia termejä ja useita määritelmiä (Bell 2003, 68 70; Mannermaa 1991, 42). Tässä tutkimuksessa tulevaisuudentutkimus ymmärretään ongelmakeskeisenä tieteidenvälisenä intellektuellisena toimintana tai lähestymistapana, jolla pyritään kartoittamaan vaihtoehtoisia tulevaisuuksia ja aktiivisesti vaikuttamaan tulevaisuuteen. Tulevaisuudentutkimus on enemmän tiedon ja tutkimuksen alue kuin spesifi tieteenala tai oppiaine. Tulevaisuudentutkimus ymmärretään korostetun ongelmakeskeisenä tieteidenvälisenä toimintana (ks. lisää Borg 2003, 303). Kuntien tulevaisuus haltuun THL Tutkimus 67/
Tapani Kauppinen. TUTKIMUS Kuntien tulevaisuus haltuun Ennakkoarvioinnin soveltamiseen vaikuttavat tekĳät lautakuntapäätöksissä
Tapani Kauppinen TUTKIMUS Kuntien tulevaisuus haltuun Ennakkoarvioinnin soveltamiseen vaikuttavat tekĳät lautakuntapäätöksissä 67 TUTKIMUS 67/2011 Tapani Kauppinen Kuntien tulevaisuus haltuun Ennakkoarvioinnin